Σπιτική πίτσα με ντομάτα και κασέρι
Η καλύτερη πίτσα είναι αυτή που θα φτιάξουμε μόνοι μας στο σπίτι με τα υλικά της επιλογής μας.
1 κουτ. γλυκού ξερή μαγιά, 1 πρέζα ζάχαρη, 2/3 φλιτζ. τσαγιού χλιαρό νερό, 2 φλιτζ. τσαγιού αλεύρι για όλες τις χρήσεις, 1/2 κουτ. γλυκού αλάτι, 1/4 φλιτζ. τσαγιού ελαιόλαδο, 500-700 γρ. κασέρι (κατά προτίμηση Σοχού), τριμμένο, 2-3 κουτ. σούπας ελαιόλαδο, 2 σκελίδες σκόρδου, πολύ ψιλοκομμένες, 1 κιλό ντομάτες (το καλοκαίρι), ξεφλουδισμένες και τριμμένες στον τρίφτη (ή 1½ κονσέρβα ολόκληρα ντοματάκια με τα υγρά τους, τριμμένα στο μούλτι), 20 φύλλα από φρέσκο βασιλικό (το καλοκαίρι) ή 20 φύλλα από φρέσκο δυόσμο ή 1 κουτ. σούπας ξερή ρίγανη, τριμμένη, αλάτι, φρεσκοτριμμένο πιπέρι
Ξεκινάμε και βάζουμε τη μαγιά, τη ζάχαρη και το χλιαρό νερό σε ένα μπολ και ανακατεύουμε. Αφήνουμε το μείγμα σε ζεστό μέρος, ώσπου να εμφανιστούν φυσαλίδες στην επιφάνειά του. Βάζουμε στο μίξερ το αλεύρι, το λάδι και το μείγμα της μαγιάς και τα δουλεύουμε καλά για 5 - 8 λεπτά, ώσπου να ετοιμάσουμε μια λεία ζύμη.Την αλείφουμε με λίγο ελαιόλαδο και την αφήνουμε να «ξεκουραστεί» για 20 λεπτά σε ζεστό μέρος, σκεπασμένη, μέχρι να διπλασιαστεί σε όγκο. Τη ζυμώνουμε με τα χέρια για λίγο και τη χωρίζουμε σε 4 ίσα μέρη, τα οποία πλάθουμε σε μπάλες και τα αφήνουμε για άλλα 20 λεπτά, ώσπου να διπλασιαστούν σε όγκο.Σε μια φαρδιά κατσαρόλα σοτάρουμε το σκόρδο στο ελαιόλαδο, για 15 δευτερόλεπτα, σε δυνατή φωτιά. Προσθέτουμε την ντομάτα και μαγειρεύουμε σε πολύ δυνατή φωτιά, ώσπου να εξατμιστούν όλα τα υγρά της. Λίγο πριν αποσύρουμε, προσθέτουμε τα μυρωδικά της αρεσκείας μας και αλατοπιπερώνουμε.Προθερμαίνουμε τον φούρνο στους 200º C.Ανοίγουμε κάθε μπάλα ζύμης με τον πλάστη, σε δίσκους λεπτού πάχους. Απλώνουμε σε κάθε δίσκο μια μικρή ποσότητα (περίπου 1 κουτ. σούπας) σάλτσα ντομάτας και καλύπτουμε με το κασέρι. Τοποθετούμε τις πίτσες σε ταψάκια της πίτσας και τις ψήνουμε για 10-15 λεπτά, σε δόσεις.
Αλεύρι (ζύμες),Ντομάτα,Τυρί